Wieder isch ä Wuche verbie und ja es isch scho wieder einiges passiert...    Mäntig:    Die ganzi Kp hät am morge e Bereitstellig gha, letscht's Mat hät müsse retabliert werde. Es wär ja eigentli alles gut gange, ussert das einigi Zfhr nanig gmerkt händ, dass im Mat Mag gwüssi Sache sind, wo scho sit über ä Wuche dete iglageret worde sind...  Offebar isch dä Gschirrzusatz zunere Det Chuchi nöd ä so wichtig...    Am Abig dänn isch dänn eis vo dä geliebte Mag-Aggregat zruggcho, das vom Zfhr vom Z3 hät irgendwie s'Gmisch vom Zhfr Z4 nöd ganz so  gut vertreit (isch ächt wieder ä mal Diesel im Spiel gsi..).  Und plötzlich hät mer dänn au dä Chuchizusatz vermisst..    Zischtig:    Wie doch das Sprichwort: "Me söll dä Tag nöd vor em Abig lobe" stimmt. Am Morge isch alles riebigslos abgloffe, aber am Abig hät's Puff agfange. Für dä Mittwuch isch Zweitfunktionsusbildig uf em Plan gstande und da ä gwüssi Schul nöd fähig isch s'benötigte Mat vom Züghuus sälber go hole, hät mer müsse us sämtliche Gruppe War zruggfasse. Irgendwie händ  das aber gwüssi Zfhr nöd so ganz welle begriefe und händ dä Plan vom Fw und em Mat C total uf dä Chopf gstellt. Nach öppe 2 Stunde isch dänn doch ä mal alles Mat zämegsi und hät chönne im Mat Mag für dä nächsti Tag bereitgstellt werde..    Mittwuch:    S'gsamte Mat für dä Usbildigstag hät s'Mat Mag pünklich verla.  Aber irgendwie isch ä Mat Bstellig für Kadaus vergässe gange. Nach langem hin und her hät mer sich dänn chönne uf 4 grossi Bier einige und dä Tages Of hät sis Mat dänn  doch no becho.  Am Abig isches dänn drumm gange, dass sämglichi Gruppe wieder isatzbereit gmacht werded (WEMI). Im Lauf vom Tag hät sich immer me zeiged dass da Mat im Umlauf isch, wo hinde und vor nöd isatzfähig isch. Am Abig hät mer sich drumm entschlosse, dass ali Gruppe namal alles usleged. S'erneute Puff cham mer sich ja wieder vorstelle. Wo dänn das alles gmacht worde isch, hät jede Grfhr a sim Zfhr en 6.5 müsse abgä wo schriftlich feschtghalte worde isch öb komplett oder nöd.    No öppis  zu dä KADAUS, irgendwie isch gwüssne Zfhr dä Artikel über d'Sorgfalltspflich im DR nöd so ganz bekannt. Es chan's jetzt eifach nöd sie, dass Mat wo am Morge no nigelnagel neu gsi isch, am Abig ä so zrugg chunnt, dass mer's nümme chan flicke.    Dunnstig:    Eigentli heted ja alli Gruppe für dä Isatz barat müsse si..  Denkste plötzlich sind söttigi is Mat Mag cho wo eigentli alles komplett gha händ und händ no irgendwelchi Sache welle gho hole, s'einzige wos gä hät sind Rächnige  gsi.    Dä reschtlichi Tag isch die ganzi Kp im Fäld gsi und am Abig isch s'Retabliere schön diszipliniert zu und her gange..    Fritig:    Ich säge numme eis: uf Nimmerwiedersehen Obgfr und Servus Wm;-)